Amelia Earhart

Amelia Mary Earhart (n. ye la 24ma di julio 1897 til la 2ma di julio 1937 - desaparo) esis Usan avionisto e skriptistino. El esis l'unesma muliero qua flugis sole super l'Atlantiko.

El instruktesis pri flugado de 1921, e kompris uzita biplano plu tarde en ta yaro. Ye la 16ma di mayo 1923, el esis la 16ma homino en Usa qua recevis licenco por pilotar aeroplani. En 1928, kom pasajero kun du altri, el divenis la unesma homino qua transiris l'Atlantiko en aeroplano, flugante de Newfoundland a suda Wals.

En mayo 1932, en aeroplano Lockheed Vega, el flugis sole trans la Atlantiko, la unesma homino qua facis to. La voyajo de Newfoundland a norda Irlando, dum qua el experiencis forta nordala venti, koldeso e mekanikala problemi, duris 14 hori e 56 minuti. Pro ta prodajo el recevis plura medalii, inkluzante de prezidanto Herbert Hoover la ora medalio di la National Geographic Society.

Elua aviono desaparis ye la 2ma di julio 1937 dum flugado de Lae, en Papua-Nova-Guinea, til Honolulu. El deklaresis mortinta ye la 5ma di januaro 1939, in absentia.

Kategorio:Usani
Kategorio:Aeronautiko